Szentendre Éjjel-Nappal Nyitva Fesztivál

Borbély Műhely, vendég: Németh Juci | Jazzudvar
2025-08-31 21:00 - 22:00 (Europe/Budapest) | Városháza udvar, Városház tér 3., Szentendre, Pest, 2000, Magyarország
Borbély Mihály – szaxofon, fúvós hangszerek
Tálas Áron – zongora
Horváth Balázs – bőgő
Szabó Hunor – dob
vendég:
Németh Juci – ének
A szentendrei Barlangban huszonhárom esztendeje működő Borbély Műhely klub a hazai jazzélet referenciapontjává vált. Az Artisjus, eMeRTON, Lovagkereszt, Szabó Gábor és Liszt-díjas, a Vujicsics együttes tagjaként pedig Kossuth-díjat is elnyert Borbély Mihály és muzsikustársai – egy nagyszerű vendégszólistával kiegészülve – különleges koncerttel színesítik a város nyári kulturális rendezvénysorozatát lezáró Szentendre Éjjel-Nappal Nyitva program jazz fesztiválját. Az Anima Sound System énekeseként feltűnt Németh Juci a hazai zenei élet különleges egyénisége, aki saját, Nemjuci nevű együttesét vezette, illetve olyan együttesek szólistájaként szerepelt, mint a Budapest Bár, Kispál és a Borz, Kiscsillag, Žagar.
Közös nyáresti koncertjük közönsége igazi zenei csemegére számíthat.
Info:
http://www.mihalyborbely.hu
https://www.facebook.com/mihalyborbelymusic/

Lovasi - Egy az egybe... csak maga | Barlang kert
2025-08-31 21:00 - 23:00 | Barlang, Dunakorzó 18., Szentendre, 2000, Magyarország
Lovasi András a Kispál és a Borz 1987-es megalapítása óta több, mint 350 megjelent dal szerzője, szövegírója, énekese, hangszeres közreműködője. Életművét a folytonos megújulás és ösztönös építkezés jellemzi: míg a Kispál és a Borz énekeseként basszusgitározik, addig a 2005-ben alapított Kiscsillagban már gitárosként szerepel, a három szólólemeze köré épített műsorokban pedig jellemzően akusztikus gitáron játszik. A különböző zenekari formációkban működő előadó a 38 évdalaiból összeállt életműből merít az „egyszálgitáros” műsorában: előkerülnek Kispál-klasszikusok „tábortűzi” megszólalásban, felcsendülnek Kiscsillag-dalok, illetve nagy hangsúlyt kapnak a három Lovasi-szólólemez dalai. Lovasi dalai és szövegvilága jelentős hatással van a mai magyar könnyűzenei szerzők sokaságára. Az „egyszálgitáros” műsora sokkal szövegközpontúbb, mint egy zenekaros koncert, ráadásul a szerző előszeretettel mesél a dalok keletkezéséről nagyon személyes történeteken keresztül, sok humorral. Megismerhetjük, milyen állapotú egy dal, mielőtt zenekari hangszerelést kap, az eleve akusztikus gitárra írt számok pedig ebban a műsorban igazán autentikusak. Lovasi jelenleg is több produkció részese, frontembere, és a mai napig ontja magából a dalokat. Az új szerzemények rendszerint az Egy az egybe …csak maga szóló műsorban hallhatóak először a közönség számára.
